વિધાનસભાની ચૂંટણીને હવે ત્રણ દિવસ બાકી છે ત્યારે ગોમતીપુર વિસ્તારમાં થયેલી કોમી જૂથ અથડામણના ધેરા પ્રત્યાધાત ના પડે તે માટે મોડી રાતે ગોમતીપુર પોલીસ સહિત ઉચ્ચ અધિકારીઓનો કાફલો તાબડતોડ ઘટના સ્થળે પહોંચી ગયો હતો અને ઉશ્કેરાયેલા ટોળાંને વેરવિખેર કરીને સમગ્ર વિસ્તારમાં ચાંપતો પોલીસ બંદોબસ્ત ગોઠવી દીધો હતો. ગોમતીપુર પોલીસે બંને પક્ષોના થઇને અંદાજે ૧૦૦ કરતાં વધુ લોકો વિરુદ્ધમાં રાયોટિંગનો ગુનો દાખલ કરીને ૧૦ લોકોની ધરપકડ કરી છે.